**D I S P O Z I Ţ I E**

**pentru modificarea** **Dispoziției Președintelui Consiliului Județean Cluj nr. 79/ 2019 privind constituirea Comitetului de Securitate și Sănătate în Muncă la Consiliul Județean Cluj și aprobarea Regulamentului de organizare și funcționare al acestuia**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 4348 / 03.02.2025, elaborat de către Direcția, Generală Buget, Finanțe Resurse Umane, prin care se motivează și fundamentează emiterea actului administrativ;

Ținând cont de:

* Hotărârea Consiliului Județean Cluj nr. 147/30.07.2024 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj, cu modificările și completările ulterioare;
* Hotărârea Consiliului Județean Cluj nr. 210/24.10.2024 privind alegerea domnului Radu-Florin Rațiu în funcţia de vicepreşedinte al Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;
* Dispoziția Președintelui Consiliului Județean Cluj nr. 508/24.10.2024 privind suspendarea de drept a raportului de serviciu al domnului Rațiu Radu-Florin începând cu data de 24.10.2024;
* Dispoziția Președintelui Consiliului Județean Cluj nr. 531/31.10.2024 privind exercitarea cu caracter temporar a funcției contractuale de conducere de Director al Direcției de Administrare și Exploatare a Stadionului ”Cluj Arena” de către domnul Câmpean Flavius-Marian;

Având în vedere dispozițiile:

* art. 196 - 199 coroborat cu art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 58-59, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. f) și alin. (7) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare
* art. 6 alin.(1), art. 39 alin.(1) lit.f) și alin. (2) lit. e), art. 183 din Legea nr. 53/2003 Codul muncii republicat, cu modificările şi completările ulterioare;
* art. 19 din Legea securităţii şi sănătăţii în muncă nr. 319/2006, cu modificările şi completările ulterioare;
* art. 57 - 73 din H.G. nr. 1425/2006 pentru aprobarea Normelor metodologice de aplicare a prevederilor Legii securităţii în muncă nr. 319/2006, cu modificările şi completările ulterioare;
* art. 13 din Anexa la Dispoziția Presedintelui Consiliului Județean Cluj nr. 414/2014 privind aprobarea Regulamentului intern de organizare și funcționare al aparatului de specialitate al Consiliului Județean Cluj, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. I.** Dispoziția Președintelui Consiliului Județean Cluj nr. 79/2019 privind constituirea Comitetului de Securitate și Sănătate în Muncă la Consiliul Județean Cluj și aprobarea Regulamentului de organizare și funcționare al acestuia, modificată prin Dispozițiile nr. 83/2022 și nr. 818/2023 se modifică după cum urmează:

1. Anexa nr. 1 - ”Componența Comitetului de Securitate și Sănătate în Muncă la Consiliul Județean Cluj” se modifică și se înlocuiește cu **Anexa** la prezenta dispoziție.

**Art.II (1)** Prezenta dispoziţie se comunică membrilor Comitetului de Securitate și Sănătate în Muncă, secretarului acestuia, domnului Radu Rațiu-Florin, precum şi Prefectului Judeţului Cluj și se aduce la cunoștința publică prin afișare pe pagina de internet [www.cjcluj.ro](http://www.cjcluj.ro).

**(2)** Secretarul Comitetului de Securitate și Sănătate în Muncă va asigura aducerea la cunoștința a prezentei dispoziții, tuturor angajaților din aparatul de specialitate al Consiliului Județean Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Nr. 48 din 5 februarie 2025**

**Anexa**

**la Dispoziția nr. 48 /2025**

**(Anexa nr. 1 la Dispoziția nr. 79/2019)**

**Componența**

**Comitetului de Securitate și Sănătate în Muncă la Consiliul Județean Cluj**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul Comitetului** | **Numele și prenumele** | **Funcție/post** | **Direcția** | **Mențiuni** |
| 1 | Președinte | Tișe Alin | Președinte  Consiliul Județean Cluj | - | Reprezentant legal al angajatorului |
| 2 | Membru | Câmpean Flavius Marian | Director | Direcția de Administrare și Exploatare a Sadionului ,,Cluj Arena,, | Reprezentatnt al angajatorului |
| 3 | Membru | Baicu Tănase | Șef Serviciu SSM-PSI | Direcția Generală Buget, Finanțe Resurse Umane | Reprezentant al angajatorului |
| 4 | Membru | Adrian Marian -Călin | Șef Serviciu Operațional | Direcția de Administrare a Drumurilor Județene | Reprezentant al lucrătorilor |
| 5 | Membru | Câmpean Daniel | Consilier Juridic | Direcția Juridică | Reprezentant al lucrătorilor |
| 6 | Membru | Șurubaru Bogdan | Inspector de specialitate | Direcția de Administrare și Exploatare a Stadionului ,,Cluj Arena,, | Reprezentant al lucrătorilor |
| 7 | Membru |  | Medic |  | Medic de medicina muncii |

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**Alin Tișe**  **Simona Gaci**